Mar 28,2015
ఐసీఐసీఐ నుంచి కొత్త 'ఫండ్‌'
హైదరాబాద్‌: ఐసీఐసీఐ ప్రుడెన్షియల్‌ మ్యూచువల్‌ ఫండ్‌ సంస్థ రికవరీ ఫండ్‌-సీరీస్‌2ను విపణిలోకి తీసుకువచ్చింది. మూడున్నర సంవత్సరాల కాలవ్యవధి కలిగిన ఈ కొత్త ఫండ్‌ క్లోజ్డ్‌ ఎండెడ్‌ ఈక్విటీ ఫండ్‌ అని సంస్థ తెలిపింది. దీర్ఘకాలిక మూలధనానికి అనుకూలంగా ఉండేందుకు గాను సంస్థ ఈ పథకాన్ని ఖాతాదారుల కోసం అందుబాటులోకి తెచ్చింది. ఈ సందర్భంగా ఐసీఐసీఐ ప్రుడెన్షియల్‌ అసెట్‌ మేనేజ్‌మెంట్‌ కంపెనీ ఎండీ, సీఈఓ నిమేష్‌ షా మాట్లాడుతూ భారత్‌ సంస్కరణల బాటలో ముందుకు సాగుతూ అభివృద్ధి పథంలో దూసుకు పోతోందని అన్నారు. అభివృద్ధిలో పాలుపంచుకొనడంలో భాగంగానే నిధుల సమీకరణతో పాటు ఖాతాదారులకు మంచి తిరుగు చెల్లింపులు జరపొచ్చనే ఉద్దేశంతోనే ఐసీఐసీఐ ప్రుడెన్షియల్‌ రికవరీ ఫండ్‌-సీరీస్‌2ను విపణిలో విడుదల చేస్తున్నట్లు వివరించారు. దీర్ఘకాలిక మూలధనానికి ఇది చాలా అనుకూలమని ఆయన అన్నారు. రానున్న 2-3 సంవత్సరాలలో దీర్ఘకాలిక పెట్టుబడులకు మంచి డిమాండ్‌ ఉంటుందని ఆయన అభిప్రాయపడ్డారు. మౌలిక రంగంతో పాటు స్టాక్‌ మార్కెట్లు కూడా కొత్త ఊపుతో ముందుకు సాగుతున్న నేపథ్యంలో తమ పండ్‌లో పెట్టుబడులు పెట్టిన వారికి మంచి రిటర్న్‌ వస్తాయని ఆయన విశ్వాసం వ్యక్తం చేశారు.
మీ స్నేహితులకు రికమెండ్ చెయ్యండి